**ТЕХНИЧЕСКИ СПЕЦИФИКАЦИИ**

1. **Предмет на обществената поръчка:**

Основния предмет на дейността е извършване на услуга:

„Поддържане чистотата и проводимостта на дъждоприемните шахти, в т.ч. снегопочистване и зимно поддържане на териториите за обществено ползване на гр. Русе.“

Услугата включва:

 поддържане чистотата на улици, тротоарни площи и други териториите за обществено ползване на гр. Русе , кв. „Селеметя“ и с.о. ДЗС;

 поддържане проводимостта на дъждоприемните шахти, разположени по уличните платна, площадите и подлезите в гр. Русе, кв. Средна кула и кв.Долапите;

 снегопочистване и зимно поддържане на улици, тротоарни площи и други териториите за обществено ползване на гр. Русе, кв. Образцов чифлик, кв. „Селеметя“ и с.о. ДЗС.

 извършва мониторинг за необходимостта от дейностите по почистване на улични канавки, почистване на афиши и при необходимост от почистване уведомява Община Русе.

1. **Пълно описание на обекта на поръчката, включително основни характеристики:**

В обхвата на обществената поръчка се включват дейностите:

Обществена хигиена, снегопочистване и зимно поддържане, както и поддържане проводимостта на дъждоприемните шахти на териториите за обществено ползване на гр. Русе.

Границите на районите, в които се извършва дейността, се определят ежегодно със заповед на кмета на Община Русе, съгласно чл. 63, ал. 2 от Закона за местни данъци и такси в срок до 30 октомври на предходната година в т.ч.

**Подлезите на територията на гр. Русе, подлежащи на почистване са 15 броя, както следва:**

1. на път I-5 Русе - Велико Търново до з-д „Зита“;
2. на бул. „България”, при у-ще „Алеко Константинов”;
3. на бул. „България”, при бл. „Левента” (до бул. „Гоце Делчев”);
4. на бул. „България” при ул. „Манастирище” и „Вихрен” до детелината на „Хр. Ботев”;
5. на бул. „България” при бензиностанция „Арика” (до ул. „Зах. Стоянов”);
6. на бул. „България” при ДКЦ 2;
7. на бул. „България” до бензиностанцията при пътен възел за КАТ – Русе;
8. на бул. „България” в източна промишлена зона;
9. на бул. „България” в източна промишлена зона (с/у ТЕЦ-Изток преди Пожарната);
10. на бул. „Тутракан” при Спортна зала (Захарен завод);
11. на бул. „Тутракан” при Психодиспансер;
12. гаров подлез – гаров площад;
13. на бул. „Цар Освободител” при Земеделски колеж;
14. на бул. „Липник” при з-д „Петър Караминчев”;
15. на бул. „Скобелев”, при СБА.

 (изключен е подлеза на бул. „Христо Ботев” при Печатни платки, отдаден на концесия)

**Към настоящата обществена поръчка да се включат следните общински спирки:**

1. Сп. бл. „Орхидея“ (по ул. „Борисова“ на кръстовището с ул. „Мария Луиза“ в посока центъра);

2. Сп. ж. п. гара на пл. „Ал. Стамболийски“ - север (в посока п.в. Охлюва);

3. Сп. ж. п. гара на пл. „Александър Стамболийски“ - юг (Автогара Юг);

4. Сп.„Младежки дом“ - (на ул. „Хан Крум“);

5. Сп. „Сладкарница Мариела Сони“ - (на бул. „Скобелев“);

6. Сп. „Мосю Бриколаж“ - (на бул. „Липник“ в посока КАТ);

7. Сп. „Кауфланд“ - (на бул. „Липник“ в посока КАТ);

8. Сп. „Ялта“ - (на бул. „Липник“ в посока кръговото);

9. Сп. „ДКЦ-2“ - (бившата ІІ-ра поликлиника ул. „Борисова“ в посока ж.п.гара);

10. Сп. „Чародейка юг“ – супера ( ул. „Тодор Икономов“ ).

* 1. **Обществена хигиена**, поддържане на чистотата на териториите за обществено ползване се извършват целогодишно, според съответните метеорологични условия, след съгласуване с Възложителя.

Дейностите по **обществена хигиена** са:

- Механизирано метене (автометене) на уличните платна и площадите;

- Ръчно метене и уборка на площади, тротоари и пешеходни подлези (с изключение на подлеза по бул. Христо Ботев, т.нар. Печатни платки – предмет на концесионен договор);

- Престъргване с трактор с гребло и четка;

- Механизирано товарене на отпадъци;

- Ръчно престъргване и товарене, в т. ч. почистване на улични канавки;

- Транспортиране на натоварените отпадъци до „Регионално депо - Русе” или инсталации за третиране на отпадъци;

**-** Механизирано миене с маркуч на улици, тротоари, площади и пешеходни подлези (с изключение на подлеза на бул. Христо Ботев, т.нар. Печатни платки – предмет на концесионен договор);

- Почистване на афиши;

- Почистване на велоалеи.

**2.2. Снегопочистване и** **зимно поддържане** на улици, тротоарни площи и други територии за обществено ползване се извършва съобразно метеорологични условия, при спазване приоритетите на действащата Общинска програма за снегопочистване (същата се одобрява ежегодно, преди началото на всеки зимен сезон).

Дейностите по **снегопочистване и** **зимно поддържане** са:

- Снегопочистване на пътната настилка и прилежащите участъци от сервитута на пътя (площади, тротоари, велоалеи, отбивки и др.)

- Снегопочистване, съчетано с третиране (обработване) на пътната настилка с различни по химичен състав препарати в зависимост от температурите (луга, сол, пясък, смеси с калциев хлорид и магнезиев хлорид и др.), одобрени от Възложителя;

- Третиране на пътната настилка с подходящи материали и смеси, одобрени от Възложителя (луга, сол, пясък, смеси - калциев хлорид и магнезиев хлорид и др.) при мокра пътна настилка и температура под 0 градуса;

- Ръчно снегопочистване, в т.ч. почистване от лед и ръчно третиране с материали и смеси на тротоари, подходи към пешеходни пътеки и подлези;

- Денонощни дежурства;

- Товарене и изнасяне на сняг.

**2.3. Поддържане проводимостта на дъждоприемните шахти**, разположени по уличните платна, площадите и подлезите в гр. Русе, кв. Средна кула и кв.Долапите.

Дейностите по поддържане проводимостта на дъждоприемните шахти обхващат:

* Почистване на дъждоприемните шахти по улиците, площадите и подлезите от образуваните наноси и попаднали твърди отпадъци;
* Доставка и подмяна на скари (решетки) с полимербетонови и от други материали в случай на увреждане или при констатиране на липсата им;
* Разбиване на леда около дъждоприемните шахти през зимния сезон;
* Дежурство и участие при аварийни ситуации – отваряне на шахти при проливни дъждове и възстановяването им след спиране на дъжда.

Границите на районите, в които се извършва дейността, се определят ежегодно със заповед на кмета на Община Русе, съгласно чл. 63, ал. 2 от Закона за местни данъци и такси в срок до 30 октомври на предходната година.

Дъждоприемните шахти на територията на гр. Русе, кв. Средна кула и кв. Долапите са приблизително 5400 бр. в т.ч. и съществуващите шахти в гореописаните 15 броя подлези на територията на гр. Русе.

**3. Технически условия за изпълнение на поръчката:**

3.1. Минимално техническо оборудване с което трябва да разполага кандидата, доказано със списък - декларация, в който се посочва оборудването, както и дали е собствено/наето/на лизинг:

**за обществена хигиена**:

- 8 бр. автометачки, от които: 6 бр. с обем на бункера минимум 4 м3 и 2 бр. с обем на бункера минимум 2 м3 (площадни);

- 1 бр. трактор с четка и гребло;

- 2 бр. челен товарач;

- 5 бр. трактор с ремарке, самосвални автомобили или саморазтоварващи гондоли; обем от 2 до 8 м3;

- 6 бр. автомобили цистерни за миене на улици с маркуч.

Някои от машините могат да бъдат заменени с мултифункционални машини, включващи цистерна, гондола за отпадъци (или самосвал), устройство за разпръскване на материали, гребло и др.

**за снегопочистване и** **зимно поддържане**:

- 8 бр. машини с гребло, с ширина на греблото 3/4/ метра и с устройства (цифрови или аналогови) за регулирано (дозирано) разпръскване на използваните препарати;

- 8 бр. машини с гребло, с ширина на греблото 2/3/ метра – за снегопочистване на второстепенна улична мрежа (квартали) с устройства (цифрови или аналогови) за регулирано (дозирано) разпръскване на използваните препарати;

- 6 бр. машини с гребло, с ширина на греблото 2 метра – за снегопочистване на тротоарни площи и площади и с устройства (цифрови или аналогови) за регулирано (дозирано) разпръскване на използваните препарати;

- 2 бр. челен товарач;

- 2 бр. цистерни за лугиране с гребло;

- 6 бр. ръчен роторен снегорин;

- 1 бр. автогрейдер;

- 5 бр. трактор с ремарке, самосвални автомобили или саморазтоварващи гондоли, с обем от 2 до 8 м3 (за изнасяне на сняг).

**за поддържане проводимостта на дъждоприемните шахти**:

* 1 бр.автомобил цистерна за продухване на канализация;
* 1 бр. автомобил цистерна за изсмукване на течни фракции от шахтите;
* 1 бр. самосвал за транспортиране на отпадъците.

Изпълнителят трябва да изготвя и представя в отдел „Екология” на Община Русе ежеседмични план-графици и отчети за извършените дейности (обществената хигиена, снегопочистване, почистване, доставка и монтаж на нови решетки).

3.2. Участникът да декларира че при подписване на договора ще разполага със складова и ремонтна база, за предвидения срок на договора, предназначени за съхранение на смеси и ремонт на автомобилния парк. Базите трябва да се намират на територията на град Русе.

3.3. При подписване на договора, избраният изпълнител да монтира и поддържа (за собствена сметка) система за GPS контрол и наблюдение на всички МПС-та за дейностите обществена хигиена, снегопочистване и зимно поддържане за периода на договора, като се осигури на служители на отдел „Екология“ възможност за осъществяване на онлайн достъп до системата за наблюдение и контрол.

3.4. Третирането на пътната настилка против заледяване се извършва само с одобрени от Община Русе инертни материали (луга, сол, пясък и др.), смеси и препарати (магнезиев хлорид, калциев хлорид и др.). Използваните препарати да са с доказана ефективност и за всеки от тях да е представен Информационен лист за безопасност.

3.5. За обезпечаване работата при зимни условия, за началото всеки сезон в срок до 15 октомври, участникът трябва да осигури минимален запас от материали за едномесечен денонощен режим на работа: 100 м3 луга, 800 т. пясък, 300 т. сол и 30 т. смес от препарати против обледяване на пътната настилка (магнезиев хлорид, калциев хлорид и др.).

 3.6. Да доставя и подменя скари (решетки) с полимербетонови или решетки обезопасени срещу кражба, сертифицирани минимум за клас на натоварване С 250 съгласно БДС EN 124:2003 (или еквивалентен), в случай на увреждане на скари (решетки), или при констатиране на липсата им, като при подмяната осигурява безопасност на моторните превозни средства;

3.7 Да съгласува с „В и К-Русе” ООД планираните дейности, за да се почисти връзката на дъждоприемната шахта с уличната канализация (правна норма на чл. 25, ал. 3 от Наредба №4/2004 г. за условията и реда за присъединяване на потребителите и за ползване на водоснабдителните и канализационни системи);

3.8. Да прилага схемите за ВОБД при почистване и ремонтиране на дъждоприемните шахти, съгласно приложенията на Наредба №3/16.08.2010 г. за временната организация и безопасността на движението при извършване на строителни и монтажни работи по пътищата и улиците, съгласно чл. 7 от наредбата.

3.9. Дейността почистване на дъждоприемните шахти се извършва по преценка на Изпълнителя и след съгласуване с Възложителя за планираните дейности (почистване и доставка и монтаж на нови решетки).

**4. Ориентировъчна стойност на поръчката:**

**-** около3 720 000 лв. с ДДС за календарна година (за пет години – 18 600 000 лв. с ДДС).

**5. Обем на поръчката**

Териториите за обществено ползване, които следва да бъдат обхванати за дейностите по поддържане чистотата, снегопочистване и зимно поддържане са както следва:

* за град Русе: 1 409 240 m2 улична площ (в т.ч. 9 240 кв. м. от „Селеметя”) и 640 000 m2 тротоарна площ,
* за с.о. ДЗС – 32 741 m2;
* за кв. Образцов чифлик - 45 952 m2;
* ул. „Касева чешма” – 4 600 m2.

Поддържане на проводимостта на дъждоприемните шахти, разположени по уличните платна, площадите и подлезите на гр. Русе и по уличните платна и площадите в кварталите Средна кула и Долапите – приблизително 5400 бр. дъждоприемни шахти.

**6. Срок на изпълнение:**

- 5 (пет) години от датата на сключване (влизане в сила) на договора

**7. Ограничения при изпълнението на поръчката:**

* Съгласно ЗОП
* При промяна на границите на урбанизираната територия на гр. Русе,

приети с решение на Общински съвет – Русе, изпълнителя е длъжен да включи дейностите по поръчката до новите крайни точки;

* От предмета на поръчката се изключват:
* озеленени терени за широко обществено ползване, междублокови пространства и зелени площи по други договори;
* всички спирки от линиите на градския транспорт за обществен превоз на пътници предмет на концесионни договори (с изключение на посочените в т.2)
* Дейностите по снегопочистване, снегопочистване съчетано с третиране на пътната настилка с различни препарати, при мокра пътна настилка и температура под 0 градуса става след съгласуване с отговорно длъжностно лице от Община Русе, контролиращо дейността, и подаване на информация до оперативния дежурен на Община Русе. Снегопочистването и третирането се отчита по почистена и третирана площ, и съгласно утвърдените маршрути;
* Дейността „Товарене и изнасяне на сняг” се извършва по възлагане от Община Русе;
* Почистването на уличните канавки се извършва по възлагане от Възложителя;
* Почистването на афиши се извършва по възлагане от Възложителя;
* Машините: челен товарач, трактор с ремарке, самосвални автомобили или саморазтоварващи гондоли с обем от 2 до 8 м3 и с гребло и четка, работят от м. март до м. ноември по обществената хигиена и от м. ноември до м. март по снегопочистването;
* Да се спазват изискванията на Закона за пътищата, Закона за движение по пътищата и Правилниците за прилагането им, както и всички останали нормативни актове, касаещи изпълнението на дейностите по настоящата обществена поръчка;
* Техниката определена за изпълнението на договора да не бъде включвана в изпълнението на други договори, като за това попълват декларация;
* Дейностите по снегопочистване и третиране на пътните настилки да се извършват във възможно най-кратки срокове след започването на снеговалежа, с оглед създаването на безопасни условия за движение на МПС;
* Да недопуска нарушаване на пътните съоръжения и настилки по платното при извършване на дейностите. При допускане на подобно нарушение отстраняването на щетите е за сметка на изпълнителя;
* При снегопочистване да недопуска затрупване със сняг на подходите към страничните улици;
* Да създаде и да осъществява ефективна организация на дейностите по поддържане чистотата, проводимостта на дъждоприемните шахти, снегопочистване и зимно поддържане на териториите за обществено ползване на гр. Русе.“

**8.** Участникът да представи преди подписване на договора валиден документ за събиране и транспортиране на отпадъци, издаден по реда на Закона за управление на отпадъците, съдържащ минимум код 20 03 06 – отпадъци от почистване на *канализационни системи*, код 20 03 01- *смесени битови отпадъци* и код 20 03 03 - о*тпадъци от почистване на улици*, съгласно Наредба №2 от 23.07.2014 г. за класификация на отпадъците.

**9. Начин на образуване на предлаганата цена:**

Заплащането за дейностите се извършва на база единична цена в следните мерни единици:

|  |  |  |
| --- | --- | --- |
| **№** | **Дейности** | **Мерна единица** |
|  | **Обществена хигиена:** |  |
| 1. | Механизирано метене с автометачка с обем на бункера минимум 4 м3  | лв./ 1000 м2 |
| 2. | Механизирано метене с автометачка с обем на бункера минимум 2 м3 | лв./ 1000 м2 |
| 3. | Ръчно метене и оборка | лв./м2 |
| 4. | Престъргване с трактор с четка и гребло | лв./1000 м2 |
| 5. | Ръчно престъргване и товарене в т.ч и на улични канавки | лв./ м2 |
| 6. | Механизирано товарене на отпадъци | лв./ тон |
| 7. | Транспортиране на натоварените отпадъци  | лв./ тон |
| 8. | Механизирано миене | лв./1000 м2 |
| 9.  | Почистване на афиши | лв./м2 |
|  | **Снегопочистване:** |  |
| 10. | Снегопочистване с автомобил или механизирано с гребло | лв./1000 м2 |
| 11. | Снегопочистване, съчетано с третиране на пътната настилка с материали и смеси с магнезиев хлорид | лв./1000 м2 |
| 12. | Снегопочистване, съчетано с третиране на пътната настилка с материали и смеси с калциев хлорид | лв./1000 м2 |
| 13. | Снегопочистване, съчетано с третиране на пътната настилка с пясък и сол | лв./1000 м2 |
| 14. | Снегопочистване, съчетано с третиране на пътната настилка с луга | лв./1000 м2 |
| 15. | Третиране на пътната настилка с материали и смеси с магнезиев хлорид | лв./1000 м2 |
| 16. | Третиране на пътната настилка с материали и смеси с калциев хлорид | лв./1000 м2 |
| 17. | Третиране на пътната настилка с пясък и сол | лв./1000 м2 |
| 18.  | Третиране на пътната настилка с луга | лв./1000 м2 |
| 19. | Снегопочистване с ръчен роторен снегорин | лв./1000 м2 |
| 20. | Ръчно снегопочистване, почистване от лед и ръчно третиране с материали и смеси | лв./ м2 |
| 21. | Товарене и изнасяне на сняг до посочена площадка (до 10 км.) | лв./тон |
| 22. | Денонощни дежурства | лв./час |
|  | **Поддържане проводимостта на дъждоприемните шахти:** |  |
| 23. | Почистване на 1 бр. дъждоприемна шахта с решетка (40 см х 42 см) | лв./бр. |
| 24. | Почистване на 1 линеен метър шахта (ширина до 30 см.) | лв./ м. |
| 25. | Доставка и монтаж на 1 бр. решетка с размери 40 см х 42 см от полимербетон | лв./бр. |
| 26. | Доставка и монтаж на 1 бр. решетка с размери 50 см х 25 см от полимербетон | лв./бр. |
| 27. | Доставка и монтаж на 1 линеен метър рамка за решетките от винкел 40х40х6 мм  | лв./ м. |
| 28. | Доставка и монтаж на 1 бр. решетка с размери 40 см х 42 см, сертифициранa за клас на натоварване С250, включително рамката, гумено уплътнение и заключващо устройство | лв./бр. |
| 29. | Доставка и монтаж на 1 бр. решетка с размери 50 см х 25 см, сертифицирана за клас на натоварване С250, включително рамката, гумено уплътнение и заключващо устройство | лв./бр. |
| 30 | Разбиване на лед около дъждоприемните шахти през зимния период | лв./бр. |
| 31. | Товарене и транспортиране на отпадъци от шахти | лв./тон |
| 32. | Дежурство и участие в аварийни ситуации – отваряне на шахти при проливни дъждове и възстановяването им след спиране на дъжда | лв./час |

**Забележка:**

*В единичната цена за дейностите по снегопочистване, при които се влагат материали/смеси, се включва стойността на използваните материали/смеси.*

*Участникът да представи анализ на получаване на единичните цени за всяка дейност.*

**10. Начин на плащане /аванс,разсрочено, по банков път и др./:**

По банков път, в 30 дневен срок, след приемане на извършената работа и издадена данъчна фактура. Приемането на работа се извършва както следва:

* На 10 дни – за дейностите по поддържане на чистотата, снегопочистване и зимно поддържане на териториите за обществено ползване и поддържане проводимостта на дъждоприемните шахти на гр. Русе.
* Веднъж месечно – за дейностите снегопочистване и зимно поддържане на териториите за обществено ползване на кв. Образцов чифлик, кв. „Селеметя“ и с.о. ДЗС.

Извършената дейност се приема след подписване на Протокол/Акт за извършената работа за съответния период. Протоколите се подписват от упълномощено от кмета на Община Русе длъжностно лице.

**11. Изисквания за качество**

Да се спазват изискванията на Закона за пътищата, Закона за движение по пътищата и Правилниците за прилагането им, както и всички останали нормативни актове, касаещи изпълнението на дейностите по настоящата обществена поръчка.

Да се създаде ефективна организация на дейностите по зимното поддържане.

Да не се допуска нарушаване на пътните съоръжения и настилки по платното при извършване на дейностите по обществената поръчка. При допускане на подобно нарушение отстраняването на щетите е за сметка на изпълнителя.

Да не се допуска задръстване или причиняване на пътно-транспортни произшествия (ПТП) в резултат на лошо поддържане на пътищата. При допускане на подобно нарушение изпълнителя на договора носи пълна имуществена отговорност за причинените вреди.

За дейностите по автометене, ръчно метене и оборка след извършване на дейността, в рамките на почистваните територии да няма непочистени участъци, при ръчното метене и оборка да не се допуска замърсяване на уличните оттоци и замитане на отпадъци и шума в озелени площи;

За дейностите престъргване и товарене - дейността е качествено извършена, когато обработваната площ/регула е почистена от наноси, пръст, пясък, отпадъци и саморасли растения, и след товарене теренът да е чист. Да не се допуска престой на камари от престъргването извън рамките на работния ден;

За дейността механизирано миене - дейността е качествено извършена, ако измитите площи са чисти, без пясък и пръст (важи най-вече за регулите на уличните платна), без отпадъци и без саморасла растителност по уличните регули. Да не се допуска престой на камари от миенето извън рамките на работния ден;

 За дейността почистване на афиши - дейността е качествено извършена, ако почистваните площи са чисти, без остатъци от афиши;

Механизираното снегопочистване на уличните платна, тротоарни площи и други териториите за обществено ползване на гр. Русе, кв. Образцов чифлик, кв. „Селеметя“ и с.о. ДЗС започва веднага при възникване на метрологични услови изискващи снегопочистване и третиране на пътната настилка с подходящи материали и смеси, и съгласуване с отговорно длъжностно лице от Община Русе, контролиращо дейността и подаване на информация до оперативния дежурен на Община Русе. Възможно е в рамките на едно денонощие да се извърши многократно почистване.

Дейностите по снегопочистване и третиране да се извършват във възможно най-кратки срокове след започването на снеговалежа, с оглед създаването на безопасни условия за движение на МПС.

Почистването на пътното платно и прилежащите площи да осигурява проходимостта им при всякакви зимни условия.

Да не се допуска затрупване на подходите към страничните улици или пешеходните пътеки и спирки на градския транспорт..

За дейността ръчно снегопочистване и дейност, в рамките на почистваните територии да няма непочистени участъци, в т.ч. почистване от сняг, почистване от лед и ръчно третиране с материали и смеси на тротоари, подходи към пешеходни пътеки, спирки на градския транспорт и подлези посочени в т 2.

 След почистване, дъждоприемните шахти да са видимо чисти и да няма следи от запушвания по решетките;

 Подменените решетки да са здрави, сертифицирани минимум за клас на натоварване С 250 съгласно БДС EN 124:2003 (или еквивалентен) и качествено поставени.